Tiago Alves Costa

**Tiago Alves da Costa,** nado en 1980 en Vila Nova de Famalicão,  é un ecritor e poeta portugués moi relacionado coa Galiza. Actualmente, é profesor asociado na BAU, Centre Universitari d'Arts i Disseny de Barcelona.   

## Traxectoria 
Licenciouse en Publicidade na Universidade de Florida cunha posgraduación en Creatividade e Innovación na Tompkins Cortland Community College (EUA). A súa vida profesional e literaria tense desenvolvido sobre todo en Galiza como dinamizador de proxectos que teñan o obxectivo de pór en contacto as manifestacións artísticas, culturais e humanas entre Portugal e o berce histórico da lusofonía, a Galiza.  

En 2017 tornouse o primeiro escritor portugués en formar parte da Asociación de Escritoras e Escritores en Lingua Galega, e ese mesmo ano tornouse membro da Associaçom Galega da Língua. As súas obras "Mecanismo de Emerxência" e "Žižek Vai ao Ginásio" foron ambas as dúas editadas na Galiza pola Através Editora e foron Mención de Honra no Prémio Internacional de Poesia Glória de Sant'Anna. A súa obra poética ten sido publicada internacionalmente en diversas revistas así como antoloxias, como a *Antología de Poesía Iberoamericana Actual* (ExLibric, 2018) e a *World Anthology Border: Blurred & Political* (Borders in Globalization Review, Canadá 2021).  

Desde 2017 ten colaborado co artista e director de cinema Roi Fernández na creación de videopoemas a partir dos seus textos "Assobiar com os Dedos" e "Os Americanos". En 2021 estreouse na escrita para teatro coa peza *CUBO* producida pola compañía galega Elefante Elegante, obra finalista dos XXVI Premios de Teatro María Casares. A súa obra *A Porta do Recoñecemento* foi premiada na 27ª edición do prestixiado Certame Manuel Murguía de narracións breves (Arteixo). A súa obra xoga co hibridismo mesturando a poesía e o diálogo co xénero teatral e o microconto. 

Foi codirector da revista dixital de artes e letras Palavra Comum de 2018 a 2023, e colaborador de Através Editora e Asymptote. Fai parte do consello editorial da revista mozambicana de artes e letras *Kilimar*. Actualmente é editor e fundador da revista * Quiasmo - Artes, Letras e Ciencia*.

É o coordinador da antoloxía de poesía en lingua portuguesa *A boca no ouvido de alguén*, que reúne 42 poetas nados a partir de 1975 e cuxos países de orixe son Galicia, o Brasil, Portugal, Cabo Verde, San Tomé e Príncipe, Angola, Mozambique e Guinea-Bissau. Unha obra baixo a chancela da Através Editora.

Traduciu ao portugués os poetas americanos Robert Glück, Steven Seidenberge Tara Skurtu. No 2021, traduciu a novela *A batalla do paraíso triste* do novelista e historiador Xosé Ramón Pena.

## Obras 
**W. C constrangido* (2012). Espinho: Grupo Criador Editora.
* *Mecanismo de Emergência* (2017). Santiago: Através Editora. ISBN 978-84-16545-03-2.
* *Žižek Vai ao Ginásio* (2019). Santiago: Através Editora.''* 120 páxs. ISBN 978-8416545353.
* *Žižek Vai ao Ginásio"* (2020). Brasil: Edições Macondo.
* "*A Boca no Ouvido de Alguém*" (2023) Através Editora**

### Obra colectiva 
* *A Secreta melancolía da garza* (2020). Vigo: Editorial Galaxia.** ISBN 978-84-9151-346-9.
* *World Anthology Border: Blurred & Political* (2021). Canadá: Victoria University.
* *Antología de Poesía Iberoamericana Actual*

## Premios 
* Premio na 27ª edición do Certame de Narración Breves Manuel Murguía  por *A Porta do Recoñecemento.*
* XXVI Premios de Teatro María Casares por *CUBO.''
* Prémio Literário Glória de Sant'Anna, 2017.
* Prémio Literário Glória de Sant'Anna, 2020 

## Notas 
## Véxase tamén 
### Ligazóns externas 
* Revista Escamandro
* Rostros do país: Tiago Alves Costa
* Revista Ruido Manifesto
* Revista Acrobata
* Nós Diário: conversa
* No programa Nada Será Como Dante da Radio Televisão Portuguesa.
* Rostros do País (Nós Televisión - Movistar Plus) 
* Zigzag Diario (Entrevista na TVG - Televisión de Galicia)
* Tiago Alves Costa no Instituto Camões de Vigo
* Entrevista - RDP Internacional (RTP)
* Entrevista - Radio Nacional de España 
* Entrevista - Portal Galego da Língua 
* Entrevista - Série dedicada à divulgação da poesia portuguesa contemporânea no Brasil